
PAZIŅOJUMS
Par paredzētās darbības  “Bīstamo un nebīstamo atkritumu pārstrādes daudzuma palielināšana un bīstamo atkritumu ekstrūzija un granulēšana AS “BAO” Tumes bīstamo atkritumu pārstrādes centrā Tumes pagastā, Tukuma novadā”
Sākotnējo sabiedrisko apspriešanu
Publicēts 2026.gada 30.oktobra laikraksta “Neatkarīgās Tukuma ziņas” numurā Nr.83 (3521) 
Valsts vides dienests 08.09.2026. ir pieņēmis lēmumu Nr. 11.17/AP/8055/2026 par ietekmes uz vidi novērtējuma procedūras piemērošanu AS “BAO” - bīstamo un nebīstamo atkritumu pārstrādes daudzuma palielināšanai un bīstamo atkritumu ekstrūzijai un granulēšanai Tumes bīstamo atkritumu pārstrādes centrā.

Paredzētā darbība: “Bīstamo un nebīstamo atkritumu pārstrādes daudzuma palielināšana un bīstamo atkritumu ekstrūzija un granulēšana Tumes bīstamo atkritumu pārstrādes centrā Tumes pagastā, Tukuma novadā”.  

Paredzētās darbības ierosinātājs: AS “BAO”, Reģ.Nr. 40003320069, juridiskā adrese: Celtnieku iela 3A, Olaine, Olaines nov., LV-2114.
Paredzētā darbības vieta: AS “BAO”  Tumes bīstamo atkritumu pārstrādes centrs Tumes pagastā, Tukuma novadā (kadastra apzīmējums 90840070033).
Paredzētās darbības ietvaros paredzēts:
1. Drupinātās plastmasas šķirošanas, ekstrūzijas un granulēšanas procesos plānots pārstrādāt arī atkritumu klasi 170204 “Koks, stikls vai plastmasa, kas sastāv no bīstamām vielām vai ir ar tām piesārņota”;
2. Ledusskapju un saldēšanas iekārtu bīstamo atkritumu (atkritumu klases 160211 “Nederīgas iekārtas, kuras satur hlorfluorūdeņražus, HCFC, HFC” un 200123 “Hlorfluorūdeņražus saturošas nederīgas iekārtas“) pārstrādes daudzuma palielināšana;
3. Elektrisko un elektronisko iekārtu bīstamo atkritumu (klases 160213 “Nederīgas iekārtas, kuras satur citus bīstamus komponentus, nevis 160209, 160210, 160211 un 160212 klasē minētos” un 200135 “Bīstamus komponentus saturošas nederīgas elektriskās un elektroniskās iekārtas, kuras neatbilst 200121 un 200123 klasei”) pārstrādes daudzuma palielināšana;
4. Elektrisko un elektronisko iekārtu nebīstamo atkritumu (atkritumu klases 200136 “Citas nederīgas elektriskās un elektroniskās iekārtas, kuras neatbilst 200121, 200123 un 200135 klasei”, 160216 “No nederīgām iekārtām izņemti citi komponenti, kuri neatbilst 160215 klasei”) un elektronisko atkritumu, t.sk. nebīstamo saules paneļu (atkritumu klases 160214 “Nederīgas iekārtas, kuras neatbilst 160209, 160210, 160211, 160212 un 160213 klasei”, 200136 “Citas nederīgas elektriskās un elektroniskās iekārtas, kuras neatbilst 200121, 200123 un 200135 klasei” un 160216 “No nederīgām iekārtām izņemti citi komponenti, kuri neatbilst 160215 klasei”) pārstrādes daudzuma palielināšana;
5. Stikla atkritumu (atkritumu klase 191205) pārstrādes daudzuma palielināšana;
6. Monitoru stiklu pārstrādes (atkritumu klase 160215 “No nederīgām iekārtām izņemti bīstamie komponenti”) daudzuma palielināšana.

Pārstrādes rezultātā paredzēts iegūt:
· drupināta stikla būvmateriāla maisījumu līdz 14 380 t/gadā;
· plastmasas granulas un pārslas līdz 2 000 t/gadā;
· metālus, dzelzs un tērauda lūžņus līdz 12 580 t/gadā.
Sākotnējā sabiedriskās apspriešana notiek no 2026.gada 30.oktobra līdz 22.novembrim. Sākotnējās sabiedriskās apspriešanas sanāksme notiks 2026.gada 10.novembrī plkst. 17:30 Tumes kultūras nama zālē Pasta ielā 1A, Tumē, Tumes pagastā, Tukuma novadā. Sanāksmei varēs pieslēgties arī tiešsaistē. Pieslēgšanās saite tiks publicēta sanāksmes dienā www.vkb.lv un www.bao.lv.  
Ar sagatavotajiem materiāliem par paredzēto darbību var iepazīties: 
· papīra formātā AS “BAO” Tumes bīstamo atkritumu pārstrādes centrā Tumes pagastā, Tukuma novadā (darba dienās no plkst.10.00 līdz plkst.16.00);
· Tukuma novada pašvaldības tīmekļa vietnē www.tukums.lv; 
· Tīmekļa vietnē www.vkb.lv un www.bao.lv 
Rakstiskus priekšlikumus par paredzēto darbību var sūtīt  Valsts vides dienestam (pasta adrese: Rūpniecības iela 23, Rīga, LV-1045; elektroniskā pasta adrese: pasts@vvd.gov.lv; interneta tīmekļa vietne: www.vvd.gov.lv; tālrunis: 67084200) līdz 22.11.2026.

